สอบถามหน่อยคะ หลังทานยาคุมแบบ21 เม็ดจนครบ ประมานวันที่4-5ที่ทานครบแผงปจด.มาตรงทุกรอบที่ทาน รอบนี้ทานหมด ปจด มาวันที่11/1/63 มา4วัน ที่นี้ดิฉันเลิกทานยาคุม มีอะไรกับแฟนวันที่15/1/63 ปล่อยนอก พอมาวันนี้ สันที่25/1/63 ประจำเดือนมาอีก สีก้ปกติ เกิดจากอะไรค่ะ จะท้องไหม
สวัสดีค่ะ หากได้หยุดทานยาคุมกำเนิดไปตั้งแต่ก่อนวันที่ 11 ม.ค. แล้วได้มีประจำเดือนมาในวันที่ 11 ม.ค. ก็ถือว่าปกติดี และหากได้มีเพศสัมพันธ์ในวันที่ 15 ม.ค. ก็จะมีโอกาสตั้งครรภ์ได้ โดยหากใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22%อย่างไรก็ตาม หากในวันนี้ ได้มีประจำเดือนมา หากออกมานาน 2-7 วัน และมีปริมาณพอสมควรที่ต้องใส่ผ้าอนามัยไว้ ก็น่าจะเป็นประจำเดือนได้ ซึ่งอาจเกิดจากการที่เมื่อหยุดทานยาคุม ได้เกิดการตกไข่ภายในไม่กี่วันทันที จึงทำให้ประจำเดือนมาเร็วได้ค่ะ ทั้งนี้ หากเป็นเลือดประจำเดือน ก็แสดงว่าไม่ได้มีการตั้งครรภ์เกิดขึ้นค่ะแต่หากเลือดที่ออกมีปริมาณน้อยมาก แค่พอเปื้อนกางเกงใน และมาเพียง 1 วัน อาจไม่ใช่เลือดประจำเดือนก็ได้ เช่น เป็นเลือดออกช่วงไข่ตก เป็นเลือดล้างหน้าเด็ก เป็นต้น ในกรณีนี้ ก็ควรตรวจหาการตั้งครรภ์ดูด้วยค่ะ โดยควรตรวจหลังจากที่มีเพศสัมพันธ์ไปแล้วประมาณ 2 สัปดาห์ค่ะ